ક્રિમિનલ ભૈયાજીને દેવ અને ટુટુ કચરાના ડબ્બામાંથી મળે છે.કચરાના ડબ્બામાં આ બંનેને કોઈ મૂકી ગયુ હોય છે.ભૈયાજી તેમનો ઉછેર કરે છે.અપરાધના માહોલ વચ્ચે ઉછરેલા આ બંને ધીરે ધીરે અપરાધની દૂનિયામાં જ કદમ માંડવા લાગે છે.ભૈયાજીનો ડાબો અને જમણો હાથ બની ચૂકેલા દેવ અને ટુટુની જિંદગી મુખ્ય રીતે હત્યારાઓની બની ગઈ હોય છે.આ બંને ભૈયાજીના ભરોસાપાત્ર શૂટર છે.તેમની મુલાકાત એક દિવસ દિશા સાથે થાય છે.સાહસી દિશા પર દેવનુ દિલ આવી જાય છે.કિલર દેવના દિલમાં પ્રેમના પરપોટા ફુટવા લાગે છે.જો કે ટુટુ તેને ભૈયાજીના ગુસ્સા અને દિશાની સ્થિતિથી વાકેફ કરે છે.પરંતુ દેવ પર તો પ્રેમનુ જનુન ચડી જાય છે,અને તે કિલરમાંથી દિલદાર બનવા ઈચ્છે છે.તે સારા વ્યકિત તરીકે જીવવા ઈચ્છે છે.